               IL-KUMMISSJONI EWROPEA
            Brussell, 29.4.2016
            COM(2016) 233 final
            2016/0123(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tittieħed f’isem l-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ dwar it-talba tal-Unjoni Ewropea sabiex tiġi estiża d-deroga tad-WTO rigward ir-reġim preferenzjali awtonomu għall-Balkani tal-Punent

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Raġunijiet u għanijiet tal-proposta

               L-għan ta’ din il-proposta huwa li tiġi stabbilita l-pożizzjoni li trid tittieħed mill-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ (WTO) dwar l-estensjoni ta' deroga tad-WTO fuq il-preferenzi kummerċjali awtonomi li għandhom jingħataw mill-Unjoni Ewropea lill-Balkani tal-Punent sal-31 ta’ Diċembru 2021.

               Din se tkun it-tielet darba li d-deroga se tiġi estiża mid-WTO.

               Fit-8 ta’ Diċembru 2000, il-Kunsill Ġenerali tad-WTO qabel li jagħti lill-Unjoni Ewropea deroga mill-obbligi tal-paragrafu 1 tal-Artikolu I tal-GATT 1994 sa fejn ikun meħtieġ sabiex l-Unjoni Ewropea tkun tista' tagħti trattament preferenzjali lill-pajjiżi benefiċjarji għall-perjodu li jwassal sal-31 ta’ Diċembru 2006
                  1
               . Fit-28 ta’ Lulju 2006, l-Unjoni Ewropea ngħatat estensjoni sal-31 ta’ Diċembru 2011
                  2
               . Fil-5 ta' Diċembru 2011, l-Unjoni Ewropea ngħatat estensjoni sal-31 ta’ Diċembru 2016
                  3
               .

               •Konsistenza ma’ dispożizzjonijiet ta’ politika eżistenti fil-qasam tal-politika

               L-Unjoni Ewropea ħarġet tariffi preferenzjali għall-Balkani tal-Punent abbażi tar-Regolament tal-Kunsill (KE) Nru 2007/2000 tat-18 ta’ Settembru 2000 li jintroduċi trattament preferenzjali jew mingħajr dazju għall-prodotti li joriġinaw mill-Balkani tal-Punent (l-Albanija, il-Bożnija-Ħerzegovina, il-Kroazja, l-eks-Repubblika Jugoslava tal-Maċedonja, il-Kosovo
                  4
               , il-Montenegro u s-Serbja). Ir-Regolament (KE) Nru 2007/2000 ġie emendat sostanzjalment għal bosta drabi u ġie kkodifikat mir-Regolament tal-Kunsill (KE) Nru 1215/2009
                  5
               . Emendi oħra ġew introdotti fl-2011 abbażi tar-Regolament (UE) Nru 1336/2011 tal-Parlament Ewropew u tal-Kunsill tat-13 ta’ Diċembru 2011
                  6
               , jiġifieri ġew estiżi l-preferenzi kummerċjali awtonomi sal-31 ta’ Diċembru 2015. Ir-Regolament (UE) Nru 517/2013
                  7
                neħħa lill-Kroazja mill-kamp ta' applikazzjoni tar-Regolament tal-Kunsill (KE) Nru 1215/2009, wara l-adeżjoni tagħha mal-UE.

               L-Unjoni Ewropea adottat ir-Regolament (UE) Nru 2423/2015 tal-Parlament Ewropew u tal-Kunsill tas-16 ta’ Diċembru 2015 li jkompli jemenda r-Regolament tal-Kunsill (KE) Nru 1215/2009 u li jġedded ir-reġim preferenzjali awtonomu għall-Balkani tal-Punent sal-31 ta' Diċembru 2020.

               •Konsistenza ma' politiki oħrajn tal-Unjoni

               Mhux applikabbli

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Bażi legali

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jistipula li meta jkun meħtieġ li tittieħed deċiżjoni li jkollha effett legali f’korp stabbilit bi ftehim internazzjonali, il-Kunsill, fuq proposta mill-Kummissjoni jew mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, għandu jadotta deċiżjoni li tistabbilixxi l-pożizzjoni li għandha tiġi adottata f'isem l-Unjoni. L-għoti ta' deroga fuq il-preferenzi kummerċjali awtonomi addizzjonali mogħtija mill-Unjoni Ewropea lill-Balkani tal-Punent taqa’ taħt din id-dispożizzjoni billi d-deċiżjoni tittieħed f'korp stabbilit minn ftehim internazzjonali (il-Kunsill Ġenerali tad-WTO jew il-Konferenza Ministerjali) li jaffettwa d-drittijiet u l-obbligi tal-Unjoni Ewropea.

               •Sussidjaretà (għall-kompetenza mhux esklussiva)

               Mhux applikabbli

               •Proporzjonalità

               Mhux applikabbli

               •Għażla tal-istrument

               Mhux applikabbli

               3.IR-RIŻULTATI TAL-EVALWAZZJONIJIET EX-POST, Il-KONSULTAZZJONIJIET MAL-PARTIJIET IKKONĊERNATI U L-VALUTAZZJONIJIET TAL-IMPATT

               Mhux applikabbli

               4.L-IMPLIKAZZJONIJIET BAĠITARJI

               Mhux applikabbli

               5.ELEMENTI OĦRA

               Mhux applikabbli

               2016/0123 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tittieħed f’isem l-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ dwar it-talba tal-Unjoni Ewropea sabiex tiġi estiża d-deroga tad-WTO rigward ir-reġim preferenzjali awtonomu għall-Balkani tal-Punent

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-paragrafi 3 u 4 tal-Artikolu IX tal-Ftehim ta’ Marrakesh li jistabbilixxi l-Organizzazzjoni Dinjija tal-Kummerċ (“il-Ftehim tad-WTO”) jistipula l-proċeduri sabiex jitneħħa l-obbligu impost fuq Membru permezz tal-Ftehim tad-WTO jew ta' kwalunkwe Ftehim Multilaterali dwar il-Kummerċ.

               (2)Ir-Regolament tal-Kunsill (KE) Nru 2007/2000 tat-18 ta’ Settembru 2000 li jintroduċi trattament preferenzjali jew mingħajr dazju għall-prodotti li joriġinaw mill-Balkani tal-Punent (l-Albanija, il-Bożnija-Ħerzegovina, il-Kroazja, l-eks-Repubblika Jugoslava tal-Maċedonja, il-Kosovo
                  8
               *, il-Montenegro u s-Serbja) ġie emendat sostanzjalment għal bosta drabi u ġie kkodifikat bir-Regolament tal-Kunsill (KE) Nru 1215/2009
                  9
               . Ir-Regolament (UE) Nru 1336/2011
                  10
                tal-Parlament Ewropew u tal-Kunsill tat-13 ta’ Diċembru 2011 estenda l-għoti tal-preferenzi kummerċjali awtonomi sal-31 ta’ Diċembru 2015. Ir-Regolament (UE) Nru 517/2013
                  11
                neħħa lill-Kroazja mill-kamp ta' applikazzjoni tar-Regolament tal-Kunsill (KE) Nru 1215/2009, wara l-adeżjoni tagħha mal-Unjoni Ewropea. Ir-Regolament (UE) Nru 2423/2015 tal-Parlament Ewropew u tal-Kunsill tas-16 ta’ Diċembru 2015 jestendi l-għoti tal-preferenzi kummerċjali awtonomi sal-31 ta’ Diċembru 2020. Ir-Regolament tal-Kunsill (KE) Nru 1215/2009, kif emendat l-aktar reċenti, jipprevedi aċċess liberu għas-suq tal-Unjoni għall-prodotti li joriġinaw mill-pajjiżi u mit-territorji tal-Balkani tal-Punent, ħlief għal ċerti prodotti agrikoli, li jibbenefikaw minn konċessjonijiet limitati fil-forma ta’ kwoti tariffarji bla dazju.

               (3)Fin-nuqqas ta’ deroga mill-obbligi tal-Unjoni Ewropea skont il-paragrafu 1 tal-Artikolu I tal-GATT 1994 u tal-Artikolu XIII tal-GATT 1994, safejn hu possibbli, ikun jeħtieġ li t-trattament ipprovdut mill-preferenzi kummerċjali awtonomi jiġi estiż għall-Membri l-oħra kollha tal-Organizzazzjoni Dinjija tal-Kummerċ (WTO).

               (4)Huwa fl-interess tal-Unjoni li titlob estensjoni tad-deroga tad-WTO fuq il-preferenzi kummerċjali awtonomi mogħtija mill-Unjoni Ewropea lill-Balkani tal-Punent skont il-paragrafu 3 tal-Artikolu IX tal-Ftehim tad-WTO.

               (5)L-Unjoni Ewropea hija obbligata li tippreżenta tali talba lid-WTO.

               (6)Għaldaqstant, huwa xieraq li tiġi stabbilita l-pożizzjoni li għandha tittieħed mill-Unjoni Ewropea fil-Kunsill Ġenerali tad-WTO dwar din it-talba,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ għandha tkun li ssir talba għal estensjoni tad-deroga eżistenti tad-WTO fuq il-preferenzi kummerċjali awtonomi mogħtija mill-Unjoni Ewropea lill-Balkani tal-Punent sal-31 ta’ Diċembru 2021, u li tiġi appoġġata l-adozzjoni ta’ din it-talba.

               Din il-pożizzjoni għandha titħabbar mill-Kummissjoni.

               Artikolu 2

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  WT/L/380.

                     (2)
                  WT/L/654.

                     (3)
                  WT/L/836.

                     (4)
                  Skont ir-Riżoluzzjoni 1244/99 tal-Kunsill tas-Sigurtà tan-Nazzjonijiet Uniti.

                     (5)
                  ĠU L 328, 15.12.2009, p. 1.

                     (6)
                  ĠU L 347, 30.12.2011, p.1.

                     (7)
                  ĠU L 158, 10.6.2013, p. 1

                     (8)
                  *Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244/1999 u l-Opinjoni tal-QIĠ dwar id-dikjarazzjoni tal-indipendenza tal-Kosovo.

                     (9)
                  ĠU L 328, 15.12.2009, p. 1.

                     (10)
                  ĠU L 347, 30.12.2011, p. 1.

                     (11)
                  ĠU L 158, 10.6.2013, p. 1.


title: Proposta għal deċiżjoni tal-Kunsill dwar il-prinċipji, il-prijoritajiet u l-kundizzjonijiet li jinsabu fis-Sħubija ta’ Adeżjoni ma’ l-ex Repubblika Jugoslava tal-Maċedonja u li tħassar id-Deċiżjoni 2006/57/KE

text:
Avviż Legali Importanti

|

52007PC0659

	[pic] | KUMMISSJONI TAL-KOMUNITAJIET EWROPEJ |Brussel 6.11.2007KUMM(2007) 659 finaliProposta għalDEĊIŻJONI TAL-KUNSILLdwar il-prinċipji, il-prijoritajiet u l-kundizzjonijiet li jinsabu fis-Sħubija ta’ Adeżjoni ma’ l-ex Repubblika Jugoslava tal-Maċedonja u li tħassar id-Deċiżjoni 2006/57/KE(preżentata mill-Kummissjoni)MEMORANDUM TA’ SPJEGAZZJONIIl-Kunsill Ewropew ta’ Tessaloniki tad-19 u l-20 ta’ Ġunju 2003 approva “L-Aġenda ta’ Tessaloniki għall-Balkani tal-Punent”, li introduċiet is-Sħubijiet Ewropej bħala mezz biex titwettaq il-perspettiva Ewropea għall-pajjiżi tal-Balkani tal-Punent.Fit-30 ta’ Jannar 2006 l-Kunsill adotta l-verżjoni riveduta tas-Sħubija Ewropeja ma' l-ex Repubblika Jugoslava tal-Maċedonja, ibbażata fuq il-proposta tal-Kummissjoni mressqa fid-9 ta’ Novembru 2005. Is-sħubijiet jinkludu prijoritajiet ta’ terminu qasir kif ukoll twil. Il-Kunsill Ewropew tas-17 ta’ Diċembru 2005 ta l-istatus ta’ kandidat lill-ex Repubblika Jugoslava tal-Maċedonja.Għalhekk il-Kummissjoni tikkunsidra li jkun xieraq li tiġi ppreżentata proposta għal Sħubija ta’ Adeżjoni għall-ex Repubblika Jugoslava tal-Maċedonja. Din is-sħubija mġedda hija msejsa fuq id-dispożizzjonijiet tar-Regolament tal-Kunsill (KE) Nru 553/2004 tat-22 ta’ Marzu 2004 u jikkunsidra l-iżviluppi l-ġodda kif imfissra fir-Rapport ta’ Progress ta' l-2007. Jelenka l-prijoritajiet fuq termini qosra u twal għat-tħejjijiet tal-pajjiż għal integrazzjoni ulterjuri ma’ l-Unjoni Ewropea.Biex jirrispondi għas-Sħubija Ewropeja, l-awtoritajiet kompetenti ta’ l-ex Repubblika Jugoslava tal-Maċedonja għandha tiżviluppa pjan bi skeda u miżuri speċifiċi li l-pajjiż biħsiebu jieħu għal dan il-għan. Il-progress ta’ l-implimentazzjoni tal-prijoritajiet ser jiġi segwit mill-Kummissjoni b’mod regolari.Il-prijoritajiet tas-Sħubija Ewropea jiffurmaw il-bażi ta’ l-ipprogrammar ta’ l-għajnuna finanzjarja tal-Komunità, li se tibqa’ tingħata taħt l-istrumenti finanzjarji rilevanti, b'mod partikolari r-Regolament tal-Kunsill (KE) Nru 1085/2006 tas-17 ta’ Lulju 2006 li jistabbilixxi l-Istrument għall-Għajnuna Qabel l-Adeżjoni (IPA).Id-Deċiżjoni proposta tal-Kunsill m’għandha l-ebda implikazzjoni finanzjarja. Fid-dawl ta’ dan, il-Kummissjoni tistieden lill-Kunsill jadotta l-proposta mehmuża għal Deċiżjoni tal-Kunsill.Proposta għalDEĊIŻJONI TAL-KUNSILLdwar il-prinċipji, il-prijoritajiet u l-kundizzjonijiet li jinsabu fis-Sħubija ta’ Adeżjoni ma’ l-ex Repubblika Jugoslava tal-Maċedonja u li tħassar id-Deċiżjoni 2006/57/KEIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 533/2004 tat-22 ta’ Marzu 2004 dwar l-istabbiliment ta’ sħubijiet Ewropej fil-qafas tal-proċess ta’ stabbilizazzjoni u assoċjazzjoni[1], kif emendat, u b’mod partikolari l-Artikolu 2 tiegħu,Wara li kkunsidra l-proposta tal-Kummissjoni,Billi:(1) Il-Kunsill Ewropew ta’ Tessaloniki tad-19 u l-20 ta’ Ġunju 2003 approva l-introduzzjoni tas-Sħubijiet Ewropej bħala mezz biex isseħħ il-perspettiva Ewropea tal-pajjiżi tal-Balkani tal-Punent.(2) Ir-Regolament (KE) Nru 533/2004 jipprevedi li l-Kunsill għandu jiddeċiedi dwar il-prinċipji, il-prijoritajiet u l-kundizzjonijiet li għandhom jiġu inklużi fis-sħubijiet, kif ukoll dwar aġġustamenti sussegwenti. Jiddikjara wkoll li s-segwitu tas-sħubijiet se jkun żgurat permezz tal-mekkaniżmi stabbiliti skond il-Proċess ta’ Stabilizzazzjoni u Assoċjazzjoni, prinċipalment permezz tar-rapporti annwali ta' progress.(3) Il-Kunsill Ewropew tas-17 ta’ Diċembru 2005 ta l-istatus ta’ kandidat lill-ex Repubblika Jugoslava tal-Maċedonja. Għalhekk, saret proposta għall-emenda tar-Regolament 553/2004 biex jinbidel l-isem tas-Sħubija ta' dan il-pajjiż minn “Sħubija Ewropea” għal “Sħubija ta’ Adeżjoni”[2].(4) Fit-30 ta’ Jannar 2006 l-Kunsill adotta t-tieni Sħubija ta’ Adeżjoni ma’ l-ex Repubblika Jugoslava tal-Maċedonja[3], wara l-proposta tal-Kummissjoni ta' Novembru 2005.(5) Id-Dokument tal-Kummissjoni dwar l-istrateġija tat-tkabbir u l-isfidi ewlenin għall-2006-2007 jindika li s-sħubijiet jiġu aġġornat fi tmiem l-2007.(6) Fit-12 ta’ Ġunju 2006 l-Kunsill adotta r-Regolament (KE) Nru 1085/2006 li jistabbilixxi Strument għall-Għajnuna ta' Qabel l-Adeżjoni (IPA)[4], li jġedded il-qafas għall-għajnuna finanzjarja għal pajjiżi ta’ qabel l-adeżjoni.(7) Jixraq għalhekk li tiġi adottata Sħubija ta’ Adeżjoni li taġġorna s-sħubija attwali sabiex tidentifika prijoritajiet imġedda għal ħidma ulterjuri, fuq il-bażi tal-konklużjonijiet tar-Rapport ta' Progress ta' l-2007 dwar it-tħejjijiet ta’ l-ex Repubblika Jugoslava tal-Maċedonja għal integrazzjoni ulterjuri ma' l-Unjoni Ewropea.(8) Sabiex iħejju għal integrazzjoni ulterjuri ma’ l-Unjoni Ewropea, l-awtoritajiet kompetenti ta’ l-ex Repubblika Jugoslava tal-Meċedonja għandhom jiżviluppaw pjan bi skeda u miżuri speċifiċi sabiex jindirizzaw il-prijoritajiet ta’ din is-Sħubija ta’ Adeżjoni.(9) Għalhekk id-Deċiżjoni 2006/57/KE għandha titħassar,IDDEĊIEDA KIF ĠEJ:Artikolu 1Il-prinċipji, il-prijoritajiet u l-kundizzjonijiet fis-Sħubija ta’ Adeżjoni ma’ l-ex Repubblika Jugoslava tal-Maċedonja huma stabbiliti fl-Anness.Artikolu 2L-implimentazzjoni tas-Sħubija Ewropeja ser tiġi eżaminata permezz tal-mekkaniżmi stabbiliti bil-proċess ta’ stabilizzazzjoni u assoċjazzjoni, l-aktar ir-rapporti annwali dwar il-progress imressqa mill-Kummissjoni.Artikolu 3Id-Deċiżjoni 2006/57/KE għandha titħassar.Artikolu 4Din id-Deċiżjoni għandha tidħol fis-seħħ fit-tielet jum wara l-pubblikazzjoni tagħha fil- Ġurnal Uffiċjali ta' l-Unjoni Ewropea .Magħmul fi Brussell,Għall-KunsillIl-PresidentANNESS: L-EX REPUBBLIKA JUGOSLAVA TAL-MAĊEDONJA SĦUBIJA TA' ADEŻJONI 20071. INTRODUZZJONIIl-Kunsill Ewropew approva l-introduzzjoni tas-sħubijiet bħala mezz biex isseħħ il-perspettiva Ewropea tal-pajjiżi tal-Balkani tal-Punent. Is-Sħbuija ta’ Adeżjoni proposta taġġorna s-Sħubija Ewropea ta’ Jannar 2006, fuq il-bażi tal-konklużjonijiet tar-Rapport ta’ Progress ta’ l-2007 tal-Kummissjoni dwar l-ex Repubblika Jugoslava tal-Maċedonja. Din tidentifika l-prijoritajiet għal azzjoni ġodda u pendenti. Il-prijoritajiet il-ġodda huma adattati għall-ħtiġiet speċifiċi u l-istadju ta’ tħejjija tal-pajjiż, u jkunu aġġornati skond il-ħtieġa. L-ex Repubblika Jugoslava tal-Maċedonja hi mistennija li tadotta pjan li jinkludi skeda u miżuri speċifiċi intiżi biex jindirizzaw il-prijoritajiet tas-Sħubija ta’ Adeżjoni. Is-Sħubija Ewropeja tipprovdi wkoll gwida u għajnuna finanzjarja lill-pajjiż.2. PRINĊIPJIIl-Proċess ta’ Stabbilizazzjoni u Assoċjazzjoni jibqa’ l-qafas għall-mira Ewropea tal-pajjiżi tal-Balkani tal-Punent, matul it-triq kollha li twassal għas-sħubija ġejjiena tagħhom. Il-prijoritajiet identifikati għall-ex Repubblika Jugoslava tal-Maċedonja huma marbuta mal-kapaċità tagħha li tilħaq il-kriterji definiti mill-Kunsill Ewropew ta’ Kopenħagen ta’ l-1993 u l-kundizzjonijiet stabbiliti għall-proċess ta’ Stabilizzazzjoni u Assoċjazzjoni, prinċipalment il-kundizzjonijiet definiti mill-Kunsill fil-konklużjonijiet tiegħu tad-29 ta’ April 1997 u l-21 u t-22 ta’ Ġunju ta’ l-1999, id-dikjarazzjoni finali tas-Samit ta’ Żagreb ta’ l-24 ta’ Novembru 2000 u l-Aġenda ta’ Tessaloniki.3. PRIJORITAJIETIl-prijoritajiet elenkati f'din is-Sħubija ta’ Adeżjoni ġew magħżula fuq il-bażi li huwa realistiku li wieħed jistenna li l-ex Repubblika Jugoslava tal-Maċedonja tista' twettaqhom jew tmexxihom sostanzjalment 'il quddiem matul il-ftit snin li ġejjin. Hemm distinzjoni bejn il-prijoritajiet fuq terminu qasir, li huma mistennija li jintlaħqu fi żmien sena jew sentejn, u l-prijoritajiet fuq terminu medju, li huma mistennija li jintlaħqu fi żmien tlieta jew erba’ snin. Il-prijoritajiet jirrigwardaw kemm il-leġiżlazzjoni kif ukoll l-implimentazzjoni tagħha.Fid-dawl tal-ħtieġa li jiġu stabbiliti prijoritajiet, joħroġ ċar li l-Ex Repubblika Jugoslava tal-Maċedonja teħtieġ twettaq ħidmiet oħra li jistgħu jsiru prijoritajiet fi kwalunkwe sħubija ġejjiena, anke b'kunsiderazzjoni għall-progress ġejjieni ta’ l-ex Repubblika Jugoslava tal-Maċedonja.Fost il-prijoritajiet fuq terminu qasir, il-prijoritajiet ewlenin ġew identifikati u miġbura flimkien fil-bidu tal-lista. L-ordni ta’ dawn il-prijoritajiet prinċipali ma tfissirx li hemm xi klassifika ta’ l-importanza tagħhom.3.1. Prijoritajiet fuq terminu qasirPrijoritajiet Ewlenin-  Tiġi żgurata l-implimentazzjoni xierqa ta’ l-impenji kollha li ntrabtet magħhom fil-Ftehim ta’ Stabilizzazzjoni u Assoċjazzjoni.-  Il-promozzjoni ta’ djalogu kostruttiv u inklussiv, partikolarment fl-oqsma li jeħtieġu kunsens bejn il-partiti politiċi kollha, fil-qafas ta' l-istituzzjonijiet demokratiċi.-  Tiġi żgurata l-implimentazzjoni effettiva tal-Liġi dwar il-pulizija.-  Il-kisba ta’ riżultati kostanti fl-implimentazzjoni tar-riformi ġudizzjarji u t-tisħiħ ta’ l-indipendenza u l-kapaċità globali tas-sistema ġudizzjarja. Tikkonkludi r-riforma tal-prosekuzzjoni u tiffinalizza l-ħatra tal-Kunsill Ġudizzjarju.-  Il-kisba ta’ riżultati kostanti fl-implimentazzjoni tal-leġiżlazzjoni dwar il-ġlieda kontra l-korruzzjoni.-  Jiġi żgurat li r-reklutaġġ u l-avvanz fil-karriera tal-ħaddiema taċ-ċivili ma tkunx soġġetta għal indħil politiku, tiżviluppa ulterjorment sistema bbażata fuq il-mertu u timplimenta bis-sħiħ il-Liġi dwar il-ħaddiema taċ-ċivil.-  Jitnaqqas it-tfixkil fil-ħolqien ta' l-impjiegi u tindirizza partikolarment il-qgħad taż-żgħażagħ u l-qgħad fuq perjodi twal.-  Jittejjeb l-ambjent kummerċjali ġenerali billi ttejjeb l-istat tad-dritt, issaħħaħ l-indipendenza ta’ l-aġenziji regolatorji u superviżorji, tħaffef il-proċeduri legali u tissokta r-reġistrazzjoni tad-drittijiet tal-proprjetà.Kriterji politiċiId-demokrazija u l-Istat tad-dritt-  Tissokta l-implimentazzjoni tal-Ftehim ta’ Qafas Ohrid bil-għan li, fost l-oħrajn, tippromwovi l-bini ta’ fiduċja interetnika.Parlament/Elezzjonijiet-  Jiġi żgurat li l-elezzjonijiet presidenzjali u muniċipali li jmiss jitmexxew skond il-kodiċi elettorali.-  Jittieħdu deċiżjonijiet minnufih dwar kwalunkwe irregolarità u jiġu imposti pieni li jimpedixxu każi ulterjuri.-  Tittejjeb il-kapaċità tal-parlament, prinċipalment billi jiżdidulu r-riżorsi.Il-Gvern-  Tissaħħaħ it-trasparenza u r-responsabbiltà ta’ l-amministrazzjonijiet lokali. B’mod partikolari, jissaħħu l-kontrolli interni u l-verifiki.-  Jiġi stabbilit standard sodisfaċenti ta’ ġbir tat-taxxa muniċipali mal-pajjiż kollu.-  Tiġi żviluppata l-kapaċità tal-muniċipalitajiet għall-ġestjoni ta’ l-art ta’ l-Istat.-  Jiġi żgurat li l-għadd tal-persunal tal-muniċipalitajiet u l-kapaċità tagħhom ikunu suffiċjenti.L-amministrazzjoni pubblika-  Tiġi introdotta sistema ta’ karrieri bbażati fuq il-mertu sabiex tinbena amministrazzjoni pubblika responsabbli, effikaċi u professjonali fuq il-livell ċentrali u lokali.-  Tiżgura l-implimentazzjoni effettiva tal-kodiċi ta’ etika għall-ħaddiema taċ-ċivil.-  Tissaħħaħ il-kapaċità amministrattiva, prinċipalment billi tiġi żviluppata l-kapaċità għal ippjanar strateġiku u żviluppi tal-politika kif ukoll jittejjeb it-taħriġ, u tiġi żviluppata strateġija ġenerali dwar it-taħriġ tal-ħaddiema taċ-ċivil.-  Issir l-implimentazzjoni effikaċi tal-miżuri adottati għall-iżgurar tat-trasparenza fl-amministrazzjoni, partikolarment fil-proċess tat-teħid tad-deċiżjonijiet, u ssir il-promozzjoni ulterjuri għall-parteċipazzjoni attiva tas-soċjetà ċivili.-  Issir l-implimentazzjoni tar-riformi ta’ l-aġenziji dwar l-infurzar tal-liġi.Is-sistema ġudizzjarja-  Jiġi żviluppat ulterjorment it-taħriġ inizjali u kontinwu fl-akkademja ta' l-imħallfin u l-prosekuturi.-  Jitlesta l-istabbiliment ta’ l-istrutturi ġodda tal-qorti u jiġu allokati miżuri xierqa biex jiġi żgurat li jkunu totatment operattivi u tittejjeb l-effiċjenza tagħhom.-  Jiġi żgurat l-infurzar xieraq u sħiħ tad-deċiżjonijiet tal-qorti.Il-Politika kontra l-korruzzjoni-  Jiġi żgurat is-segwitu xieraq tar-rakkomandazzjonijiet li jsiru mill-Kummissjoni Statali Kontra l-Korruzzjoni u l-Uffiċċju Statali tal-Verifika.-  Issir l-implimentazzjoni sħiħa tar-rakkomandazzjonijiet tal-Grupp ta’ Stati kontra l-Korruzzjoni (GRECO).-  Tissaħħaħ il-kapaċità amministrattiva meħtieġa għall-implimentazzjoni tar-regoli adottati dwar l-iffinanzjar tal-partiti politiċi u l-kampanji elettorali. Jiġu imposti sanzjonijiet effettivi f’każi ta’ ksur.-  Isir is-segwitu ta’ l-analiżi li jitwettqu fir-rigward tad-drittijiet diskrezzjonarji ta’ ċerti uffiċjali pubbliċi.-  Tiġi żgurata l-implimentazzjoni tal-liġi dwar l-aċċess tal-pubbliku għall-informazzjoni.Id-drittijiet tal-bniedem u l-ħarsien tal-minoranzi-  Issir il-konverġenza sħiħa mal-Konvenzjoni Ewropea dwar id-Drittijiet tal-Bniedem, ir-rakkomandazzjoni tal-Kumitat għall-Prevenzjoni tat-Tortura kif ukoll il-Konvenzjoni Qafas għall-Protezzjoni tal-Minoranzi Nazzjonali.-  Issir l-implimentazzjoni sħiħa mar-regoli li japplikaw għall-etika, il-kontroll intern u l-istandards tad-drittijiet tal-bniedem fl-aġenziji ta’ l-infurzar tal-liġi, il-ġudikatura u l-amministrazzjonijiet tal-faċilitajiet korrettivi, inkluż it-taħriġ regolari.-  Jiġu allokati riżorsi suffiċjenti biex jittejbu l-istandards tal-faċilitajiet korrettivi.-  Jiġu stabbiliti mekkaniżmi effikaċi għall-identifikazzjoni, l-azzjoni u l-penalizzazzjoni tas-suriet kollha ta' diskriminazzjoni minn entitajiet Statali kontra individwi jew gruppi.-  Tittejjeb u tiġi implimentata l-istrateġija dwar ir-rappreżentanza ekwa tal-komunitajiet f’minoranza, prinċipalment billi jingħatawlhom riżorsi xierqa u jiġu imposti sanzjonijiet effikaċi meta ma jintlaħqux il-miri.-  Issir il-promozzjoni għall-aċċess għall-edukazzjoni, il-ġustizzja u l-benesseri soċjali għall-membri kollha ta’ gruppi f’minoranza.Kwistjonijiet reġjonali u obbligi internazzjonali-  Tissokta l-kooperazzjoni sħiħa ma’ l-ICTY u, fid-dawl tar-ritorn possibbli ta’ fajls mill-ICTY, jintlaħqu l-prekondizzjonijiet kollha meħtieġa li jiżguraw il-proċess.-  Tissokta l-promozzjoni tat-tranżizzjoni mill-Patt ta’ Stabbiltà għal qafas ta' kooperazzjoni li jkollu sjieda aktar reġjonali u l-implimentazzjoni effikaċi tal-Ftehim ta’ Kummerċ Ħieles ta’ l-Ewropa Ċentrali (CEFTA).-  Jiġu żgurati relazzjonijiet tajba ta’ viċinat, partikolarment billi jiġu intensifikati l-isforzi biex tinstab soluzzjoni negozjata u reċiprokament aċċettabbli mal-Greċja dwar il-kwistjoni ta' l-isem, fil-qafas tar-Riżoluzzjonijiet tal-Kunsill tas-Sigurtà tan-NU 817/93 u 845/93.-  Titrawwem kooperazzjoni mal-pajjiżi ġirien u tiġi żgurata implimentazzjoni effettiva, prinċipalment dwar il-kooperazzjoni transkonfinali, il-ġlieda kontra l-kriminalità organizzata, it-traffikar u l-kuntrabandu, il-kooperazzjoni ġudizzjarja, il-ġestjoni tal-fruntieri, l-ammissjoni mill-ġdid u l-ambjent.Kriterji ekonomiċi-  Tissokta r-reġistrazzjoni ta’ l-art u l-beni immobbli u tissaħħaħ il-leġiżlazzjoni għat-titjib taċ-ċertezza legali għall-operaturi ekonomiċi u jittejjeb l-iffunzjonar tal-mekkaniżmi ta' l-ekonomija tas-suq.-  Tittejjeb l-effikaċja tas-servizzi pubbliċi, prinċipalment billi jiġu allokati fondi addizzjonali għat-taħriġ u għat-tiġdid ta’ l-infrastruttura kurrenti.Il-kapaċità li jiġu sodisfatti l-obbligazzjonijiet tas-sħubijaKapitolu 1: Il-moviment ħieles tal-prodotti-  Jiġi adottat u implimentat il-qafas leġiżlattiv orizzontali għall-iffinalizzar ta' l-infrastruttura meħtieġa, u tiġi żgurata s-segregazzjoni tal-ħidmiet bejn id-diversi funzjonijiet (regolamentazzjoni, standardizzazzjoni, akkreditazzjoni, metroloġija, valutazzjoni tal-konformità u sorveljanza tas-suq) għall-proċeduri ta' valutazzjoni tal-konformità.-  Tiġi abbozzata strateġija komprensiva li turi l-kisbiet fl-implimentazzjoni ta' l- acquis għall-organizzazzjonijiet orizzontali rilevanti (standardizzazzjoni, akkreditazzjoni, metroloġija u s-sorveljanza tas-suq) u jiġu stabbiliti dati u responsabbilitajiet għall-introduzzjoni u l-implimentazzjoni effikaċi tal-miżuri leġiżlattivi u tittejjeb il-kapaċità amministrattiva fis-setturi differenti.-  Jiġi abbozzat pjan ta’ azzjoni għall-konformità ma’ l-Artikoli 28 u 30 tat-Trattat tal-KE flimkien ma’ għanijiet għall-analiżi interna tal-leġiżlazzjoni domestika u l-prattiċi amministrattivi, għall-introduzzjoni ta' klawsoli ta' rikonoxximent reċiproku u għall-emendi sussegwenti neċessarji.-  It-tħaffif tar-rata ta' addozzjoni ta' l-istandards Ewropej u ż-żieda fl-isforzi sabiex issir membru sħiħ ta' organizzazzjonijiet Ewropej ta' standardizzazzjoni.Kapitolu 3: Id-dritt ta' l-istabbiliment u l-ħelsien fl-għoti ta' servizzi-  Jitneħħa t-tfixkil li fadal għall-istabbiliment u l-għoti ta' servizzi transkonfinali li jħabbtu wiċċhom magħhom persuni fiżiċi jew legali mill-UE.-  Fil-leġiżlazzjoni tiġi introdotta distinzjoni bejn l-għoti ta’ servizzi permezz ta’ stabbiliment permanenti u l-għoti fuq bażi temporanja.Kapitolu 4: Il-moviment ħieles tal-kapital-  Jissaħħaħ ulterjorment il-qafas tal-ġlieda kontra l-ħasil tal-flus, partikolarment biex tikber is-sensibilizzazzjoni fost l-istituzzjonijiet li jirrapportaw u billi jiġi stabbilit rekord ta’ infurzar kredibbli min-naħa ta’ l-istituzzjonijiet rilevanti.-  Isir progress fit-tneħħija tar-restrizzjonijiet li għadhom fis-seħħ fuq il-moviment tal-kapital.Kapitolu 5: L-akkwisti pubbliċi-  Jissaħħaħ il-Kumitat dwar l-Ilmenti, sabiex tinstab sistema ta’ rimedji effikaċi.Kapitolu 6: Il-liġi tal-kumpaniji-  Jiġu żviluppati sistemi effikaċi u indipendneti ta’ assigurazzjoni tal-kwalità u kontroll pubbliku għall-verifiki statutorji u l-kumpaniji ta’ verifika. Jissaħħu l-kapaċitajiet amministrattivi rilevanti.Kapitolu 7: Il-liġi dwar il-proprjetà intelletwali-  Titħejja strateġija nazzjonali u pjan ta’ azzjoni għall-bini tal-kapaċità neċessarja għall-implimentazzjoni u l-infurzar ta’ l- acquis f’kull qasam kopert minn dan il-kapitolu, b’enfasi partikolari fuq il-ħtieġa li jingħata taħriġ speċjalizzat lill-entitajiet ta' l-infurzar tal-liġi, l-imħallfin, il-prosekuturi u l-uffiċjali doganali.-  Jiġu żviluppati kampanji ta’ sensibilizzazzjoni tal-pubbliku u tittejjeb il-kooperazzjoni fost l-entitajiet ta’ l-infurzar tal-liġi u bejn il-partijiet interessati rilevanti kollha.Kapitolu 8: Il-politika tal-kompetizzjoni-  Jinkisbu riżultati ta’ infurzar kredibbli fil-qasam ta’ l- anti-trust u ssir enfasi fuq l-aktar ksur serju tal-liġi tal-kompetizzjoni.-  Jiġi stabbilit kontroll effikaċi ex-ante ta’ l-għajnuna mill-Istat.-  Tissaħħaħ il-kapaċità amministrattiva tal-Kummissjoni dwar il-Protezzjoni tal-Kompetizzjoni u jingħataw baġit u persunal xierqa.Kapitolu 9: Servizzi finanzjarji-  Jissaħħu l-leġiżlazzjoni u l-qafas superviżorju, inkluż l-infurzar, is-settur finanzjarju, partikolarment għas-settur ta’ l-assigurazzjoni u s-swieq tal-garanziji.-  Jiġi żgurat li l-indipendenza ta’ awtorità superviżorja għas-settur ta' l-assigurazzjoni tkun operattiva u mogħnija b'kemm persunal teħtieġ.Kapitolu 10: Is-soċjetà ta’ l-informazzjoni u l-midja-  Jintemm il-ksur tal-Ftehim ta’ Stabilizzazzjoni u Assoċjazzjoni billi jittieħdu l-miżuri meħtieġa kollha biex jiġi ssodisfat l-obbligu tal-liberalizzazzjoni tas-settur tal-komunikazzjonijiet elettroniċi.-  Jiġu infurzati salvagwardi tal-kompetittività għall-operaturi b’setgħa sinifikanti fis-suq.-  Jissaħħu l-indipendenza u l-kapaċità amministrattiva ta’ l-awtoritajiet regolatorji għall-komunikazzjonijiet elettroniċi u l-midja.-  Tiġi żgurata għajn stabbli u sostenibbli ta' fondi għax-xandar tas-servizz pubbliku u l-Kunsill tax-Xandir.Kapitolu 11: L-agrikoltura u l-iżvilupp rurali-  Titħaffef ir-reġistrazzjoni ta’ l-art agrikola fil-leġiżlazzjoni tal-beni immobbli.-  Jiġu żgurati l-ġbir u l-ipproċessar ta’ data agrikola tajba u affidabbli.-  Jissoktaw it-tħejjijiet sabiex jiġu stabbiliti entitajiet ta’ ħlas effikaċi u finanzjarment sodi għall-ġestjoni u l-kontroll tal-fondi agrikoli, skond ir-rekwiżiti ta' l-UE u l-istandards internazzjonali tal-verifika.Kapitolu 12: Is-sikurezza ta’ l-ikel u l-politika veterinarja u fitosanitarja-  Tissokta l-konverġenza tal-leġiżlazzjoni ma’ l- acquis veterinarju u fitosanitarju, b’enfasi għal-leġiżlazzjoni ta’ qafas kompatibbli ma’ l- acquis .-  Jissokta t-tisħiħ tal-kapaċità tas-servizz veterinarju kemm fuq il-livell ċentrali kif ukoll fuq dak lokali sabiex tiddaħħal fis-seħħ sistema ta’ kontroll kompatibbli ma’ dik ta’ l-UE, partikolarment għall-kontrolli fuq l-importazzjoni.-  Jiġi żgurat il-karattru operattiv tas-sistema għall-identifikazzjoni tal-bovini u r-reġistrazzjoni tal-movimenti tagħhom u tinbeda sistema għall-identifikazzjoni tal-ħnieżer, in-nagħaġ u l-mogħoż.-  Issir il-konverġenza ulterjuri tas-sistemi ta’ kontroll tal-mard u s-saħħa ta’ l-annimali mar-rekwiżiti leġiżlattivi u istituzzjonali ta’ l-UE u l-pjanijiet ta’ kontinġenza għal mard li għandu jkun notifikat.-  Issir il-valutazzjoni ta’ l-istabbiliment agroalimentari mar-rekwiżiti ta’ l-UE, li għandha sservi ta’ bażi għal pjan ġejjieni ta’ titjib għal dawk l-istabbilimenti.Kapitolu 14: Il-politika tat-trasport-  Jitwettaq il-Memorandum ta’ Ftehim dwar l-Iżvilupp ta’ Netwerk Prinċipali tat-Trasport Reġjonali ta' l-Ewropa tax-Xlokk u tisaħħaħ il-kooperazzjoni ma’ l-Osservatorju tat-Trasport ta’ l-Ewropa tax-Xlokk.-  Tissokta l-konverġenza ma’ l- acquis dwar it-trasport, prinċipalment dwar it-trasport ta’ prodotti perikoużi, l-aċċess għas-suq, il-kundizzjonijiet soċjali, l-implimentazzjoni tat-takografija diġitali u t-titjib tas-sigurtà fit-toroq.-  Fis-settur ferrovjarju, tiġi stabbilita entità regolatorja li tkun indipendenti mill-amministratur ta’ l-infrastruttura u l-impriżi ferrovjarji, tiġi stabbilita awtorità dwar is-sigurtà responsabbli mill-ħruġ ta’ ċertifikati tas-sigurtà u ssir il-konverġenza tal-leġiżlazzjoni mar-regoli ta' l-UE dwar it-trasport tal-prodotti perikolużi bil-ferrovija. Tiġi żgurata l-affidabbiltà finanzjarja permezz tal-kumpens għall-obbligi tas-servizz pubbliku fit-trasport tal-passiġġieri u jitnaqqsu d-djun.-  Jiġu implimentati l-impenji taħt l-ewwel fażi tranżitorja ta’ l-Ispazju Komuni Ewropew ta’ l-Avjazzjoni inkluża l-implimentazzjoni tal-leġiżlazzjoni ta’ l-avjazzjoni rilevanti.-  Tissaħħaħ il-kapaċità amministrattiva ta’ l-awtorità ta’ l-avjazzjoni ċivili.Kapitolu 15: L-enerġija-  Tissokta l-konverġenza tal-leġiżlazzjoni dwar is-swieq interni ta' l-elettriku u l-gass, l-effiċenza ta' l-enerġija u l-għejun ta' enerġija li tiġġedded ma' l- acquis sabiex gradwalment is-suq ta' l-enerġija jinfetaħ għall-kompetizzjoni.-  Jissokta t-tisħiħ ta’ l-indipendenza tal-Kummissjoni Regolatorja ta’ l-Enerġija.-  Jiġu rrispettati l-obbligi skond il-qafas tat-Trattat Komunitarju dwar l-Enerġija fir-rigward ta' l-implimentazzjoni sħiħa ta’ l- acquis dwar is-suq intern tal-gass u l-elettriku u dwar l-iskambji transkonfinali ta' l-elettriku.-  Tissaħħaħ il-kapaċità amministrattiva fis-setturi kollha ta' l-enerġija, inkluża l-Aġenzija dwar l-Enerġija fil-qasam ta' l-effiċjenza ta' l-enerġija u l-għejun ta' enerġija li tiġġedded.-  Tinbena l-faċilità xierqa għall-ħażna ta’ materjali rajdoattivi.-  Jiġi żgurat l-iffunzjonar xieraq u indipendenti tad-Direttorat dwar is-Sikurezza tar-Radjazzjoni.Kapitolu 16: It-tassazzjoni-  Tiżdied il-kapaċità amministrattiva għall-implimentazzjoni tal-leġiżlazzjoni fiskali u għall-ġlieda ta’ l-evażjoni fiskali.-  Jittieħdu miżuri strutturali mill-aktar fis għar-riforma tal-politika tal-kontroll u tittejjeb il-kapaċità tal-kontroll.-  Tiġi żviluppata strateġija għall-verifika u sistema xierqa ta’ l-IT.-  Isir impenn favur il-prinċipji tal-Kodiċi ta' Kondotta fil-qasam tat-tassazzjoni ta' l-intrapriżi u l-assigurazzjoni tal-konformità ta' miżuri fiskali ġodda ma' dawn il-prinċipji.Kapitolu 18: L-istatistika-  Tissaħħaħ il-kapaċità ta’ l-Uffiċċju Statali ta’ l-Istatistika biex tiġi żgurata l-implimentazzjoni f’waqtha taċ-ċensiment tal-popolazzjoni li jmiss u għall-iżvilupp kostanti tal-kontijiet nazzjonali u l-istatistika b'rabta magħhom; partikolarment, jiġu indirizzati n-nuqqasijiet fil-ġbir u l-ipproċessar ta’ l-istatistika agrikola u kummerċjali skond l-istandards u l-metodoloġija ta’ l-UE u jiżdied ir-rappurtaġġ tad- data ta’ l-istatistika lill-Eurostat.-  Jiġi finalizzat il-ħolqien ta’ reġistru ta’ l-ististika dwar il-kummerċ u l-agrikoltura, inklużi l-proċeduri li jiżguraw li r-reġistri jimtlew b’informazzjoni aġġornata.Kapitolu 19: L-impjieg u l-politika soċjali-  Tissokta t-traspożizzjoni ta’ l- acquis u jissaħħu l-istrutturi amministrattivi u ta’ l-infurzar relatati, inkluż l-Ispettorat tax-Xogħol.-  Tiġi żgurata l-kapaċità amministrattiva għall-implimentazzjoni ta’ politiki ta’ inklużjoni u protezzjoni soċjali.-  Jiġi żgurat djalogu soċjali li jiffunzjona u rappreżentattiv.-  Isiru sforzi ulterjuri sabiex tittejjeb is-sitwazzjoni tal-persuni b'diżabbiltà.Kapitolu 20: Il-politika industrijali u ta’ l-impriżi-  Issir id-definizzjoni u l-implimentazzjoni ta’ strateġija industrijali li twassal għal tkabbir u innovazzjoni.-  Tiġi introdotta valutazzjoni sistematika ta’ l-impatt ta’ regolamenti ġodda fuq l-impriżi.-  Jissaħħu r-riżorsi tad-dipartiment ta’ l-SME u l-Aġenzija dwar l-SME u tiġi żgurata l-implimentazzjoni ta’ strateġija u l-Pjan ta’ Azzjoni dwar l-SME u l-Karta Ewropea dwar l-Impriżi Żgħar.-  Tissokta l-ħidma dwar is-simplifikazzjoni regolatorja, il-“giljottina regolatorja” u jitnaqqas it-tfixkil burokratiku għan-negozji; jiġu introdotti valutazzjonijiet ta’ l-impatt tar-regolamenti.Kapitolu 22: Il-politika reġjonali u l-koordinazzjoni ta’ l-istrumenti strutturali-  Jissaħħaħ l-istabbiliment ta’ strutturi istituzzjonali u tissaħħaħ il-kapaċità amministrattiva fil-oqsma ta’ l-ipprogrammar, it-tħejjija ta’ proġetti, il-monitoraġġ, l-evalwazzjoni u l-ġestjoni u l-kontroll finanzjarju, partikolarment fil-livell ta’ ministeri rilevanti, għall-implimentazzjoni ta’ programmi ta’ qabel l-adeżjoni ta’ l-UE bħala tħejjija għall-implimentazzjoni tal-politika ta’ koeżjoni.-  Tiġi finalizzata l-istrateġija nazzjonali għall-iżvilupp reġjonali.Kapitolu 23: Il-ġudikatura u d-drittijiet fundamentali-  Tiġi implimentata l-liġi nazzjonali dwar il-protezzjoni tad- data personali. Jiġi ffirmat u ratifikat il-protokoll addizzjonali tal-Konvenzjoni tal-Kunsill ta’ l-Ewropa dwar il-Protezzjoni ta’ Individwi fir-rigward ta’ l-Ipproċessar Awtomatiku tad- data Personali fir-rigward ta’ l-awtoritajiet superviżorji u l-fluss transkonfinali tad- data .-  Għal aktar prijoritajiet ara t-taqsima dwar il-kriterji politiċi.Kapitolu 24: Il-ġustizzja, il-libertà u s-sigurtà-  Tissokta l-implimentazzjoni tal-pjan ta’ azzjoni għall-ġestjoni integrata tal-fruntieri, jiġu żviluppati d- databases ewlenin għall-ġestjoni tal-fruntieri u jiġi żgurat li jkunu konnessi, jittejjeb it-tagħmir għall-analiżi ta' dokumenti u s-sorveljanza tal-fruntieri, jiġi introdott vjaġġar ta' kwalità għolja u dokumenti ta' l-identità u jingħata taħriġ ulterjuri lill-persunal.-  Jingħataw fondi u taħriġ xierqa għall-implimentazzjoni tar-riforma tal-pulizija, tissaħħaħ il-koordinazzjoni u l-kooperazzjoni kemm fost il-korpi tal-pulizija kif ukoll bejn il-pulizija u aġenziji oħrajn ta' l-infurzar tal-liġi u tissaħħaħ il-kooperazzjoni bejn il-pulizija kriminali u l-proeskuturi pubbliċi.-  Tiġi żviluppata u implimentata strateġija komprensiva għar-riżorsi umani u t-taħriġ għall-pulizija u jittejjeb it-tagħmir tagħhom.-  Tiġi intensifikata ulterjorment il-ġlieda kontra l-kriminalità organizzata, prinċipalment permezz ta’ użu aħjar ta’ miżuri investigattivi speċjali u bil-ħruġ u s-segwitu immedjat ta' mandati ta' arrest internazzjonali (inkluża l-kriminalità informatika, b'enfasi speċjali fuq il-pornografija tat-tfal), u tiġi stabbilita sistema integrata ta’ intelligence għall-użu bejn l-aġenziji differenti fil-ġlieda kontra l-kriminalità organizzata, inkluż it-traffikar tal-bnedmin, l-armi u d-drogi.-  Jissaħħu l-isforzi għall-implimentazzjoni tal-pjan nazzjonali għall-ġlieda kontra t-traffikar tal-bnedmin u l-kapaċità investigattiva fir-rigward tal-kriminalità informatika.-  Jiġi implimentat il-ftehim ta’ ammissjoni mill-ġdid bejn il-KE u l-ex Repubblika Jugoslava tal-Maċedonja u jiġu negozjati ftehimiet ta’ ammissjoni mill-ġdid mal-pajjiżi minn fejn joriġinaw il-migranti fi tranżitu.-  Jiġi intensifikat il-proċess ta’ l-introduzzjoni ta’ strumenti legali li jiggarantixxu d-drittijiet tal-persuni li jeħtieġu protezzjoni (internazzjonali).-  Tiġi żgurata l-konformità ta' l-atti dwar l-ażil u l-frustieri ma' l- acquis rilevanti.Kapitolu 25: Ix-xjenza u r-riċerka-  Tissaħħaħ il-kapaċità għar-riċerka u l-iżvilupp teknoloġiku sabiex tiġi żgurat il-parteċipazzjoni b'suċċess fil-programmi ta' qafas Komunitarji.-  Jinbeda t-tfassil ta’ politika integrata dwar ir-riċerka u jittieħdu azzjonijiet għall-integrazzjoni fiż-Żona Ewropea ta’ Riċerka.Kapitolu 26: L-Edukazzjoni u l-Kultura-  Jiġi finalizzat il-qafas leġiżlattiv u amministrattiv għall-implimentazzjoni tal-programmi Tagħlim Tul il-Ħajja u Żgħażagħ Attivi u jissaħħu l-entitajiet implimentattivi.Kapitolu 27: L-ambjent-  Tissokta l-konverġenza leġiżlattiva ma’ l- acquis , partikolarment fl-oqsma tal-kwalità ta’ l-arja, il-ġestjoni ta’ l-iskart u l-kwalità ta’ l-ilma, u tittejjeb b'mod sinifikanti l-implimentazzjoni tal-leġiżlazzjoni u l-monitoraġġ ambjentali.-  Jissaħħu l-Ispettorat Ambjentali u entitajiet oħra ta’ infurzar, jiġi stabbilit rekord kredibbli ta’ infurzar u jiġi żgurat li l-multi u sanzjonijiet oħra jiġu applikati b'mod effikaċi u jħallu effett dissważiv.-  Tissaħħaħ il-kapaċità amministrattiva fil-livelli nazzjonali u lokali u tittejjeb il-koordinazzjoni bejn l-entitajiet amministrattivi responsabbli minn kwistjonijiet marbuta ma’ l-ambjent.-  Jitħejjew pjani strateġiċi, inklużi strateġiji finanzjarji, u titħejja strateġija nazzjonali għall-ġestjoni ta’ l-iskart u pjan għall-ġestjoni ta' l-iskart.-  Tiġi żviluppata strateġija ta’ investiment ambjentali msejsa fuq l-istimi tan-nefqa tal-konverġenza.-  Issir l-integrazzjoni tar-rekwiżiti tal-protezzjoni ambjentali f'politiki settorjali oħra, partikolarment permezz ta' l-iżvilupp ta' valutazzjonijiet ta' l-impatt ambjentali.-  Jiżdied l-investiment fl-infrastruttura ambjentali, b’enfasi partikolari fuq il-ġbir u t-trattament ta’ l-ilma maħmuġ ( waste water ), il-provvista ta’ ilma tajjeb għax-xorb, l-indirizzar tat-tniġġiż ta' l-arja u l-ġestjoni ta' l-iskart.Kapitolu 29: L-unjoni doganali-  Tiżdied il-kapaċità amministrattiva għall-implimentazzjoni tal-leġiżlazzjoni doganali u għall-ġlieda kontra l-kriminalità transkonfinali.-  Issir konverġenza ulterjuri tal-leġiżlazzjoni u l-proċeduri ma’ l- acquis , partikolarment fil-qasam tat-tranżitu u l-allokazzjoni tal-kwoti tariffarji.-  Issir il-konverġenza dwar iż-żoni ta’ żvilupp teknoloġiku/industrijali ma’ l- acquis .Kapitolu 31: Il-Poliitka barranija, tas-sigurtà u d-difiża-  Tiġi implimentata l-leġiżlazzjoni għall-infurzar tal-pożizzjoni komuni fil-qasam tal-miżuri restrittivi internazzjonali.Kapitolu 32: Il-kontroll finanzjarju-  Issir l-analiżi tad-dokument ta’ politika dwar il-kontroll intern tal-finanzi pubbliċi (PIFC) u jitressqu liġijiet dwar il-PIFC u l-verifika interna, sabiex kemm il-politiki tal-PIFC u l-leġiżlazzjoni kurrenti jsiru komprensivi u konsistenti, u l-pjan ta' azzjoni jiġi aġġornat għall-implimentazzjoni tal-prijoritajiet fuq terminu medju marbuta mal-PIFC.-  Jiġi finalizzat il-ħolqien ta’ unitajiet ta’ verifika interna f’istituzzjonijiet ċentrali ta’ l-Istat, fejn xieraq jinħolqu unitajiet simili fil-livell muniċipali u jiġu żgurati persunal, taħriġ u tagħmir xierqa.-  Jiġu żviluppati s-sistema ta' ġestjoni effikaċi, monitoraġġ, kontroll u verifika meħtieġa għall-implimentazzjoni deċentralizzata tal-programmi taħt l-istrumenti ta' qabel l-adeżjoni ta' l-UE.-  Tittejjeb l-indipendenza operattiva u finanzjarja ta’ l-Uffiċċju Statali tal-Verifika u jiġi żgurat is-segwitu tas-sejbiet tar-rapporti tiegħu.3.2. Prijoritajiet fuq terminu medjuKriterji politiċiId-demokrazija u l-istat tad-drittIl-Gvern-  Jitlesta l-proċess ta’ deċentralizzazzjoni.L-amministrazzjoni pubblika-  Tiġi żviluppata ulterjorment il-kapaċità ta’ l-amministrazzjoni għall-implimentazzjoni tal-Ftehim ta’ Stabilizzazzjoni u Assoċjazzjoni.Il-politika tal-ġlieda kontra l-korruzzjoni-  Titlesta l-implimentazzjoni ta’ l-istrateġija tal-ġlieda kontra l-korruzzjoni.-  Jiġu infurzati r-regolamenti marbuta mal-prevenzjoni tal-kunflitt ta' interessi, b'konformità ma' standards internazzjonali.Id-drittijiet umani u l-ħarsien tal-minoranzi-  Issir il-promozzjoni ulterjuri tad-drittijiet tal-bniedem mill-entitajiet ta’ l-infurzar tal-liġi u f’ċentri ta’ detenzjoni u faċilitajiet korrettivi.-  L-istrateġija dwar ir-rappreżentanza ekwa tal-komunitajiet li ma jinsabux f'maġġoranza tiġi implimentata ulterjorment.Il-kwistjonijiet reġjonali u l-obbligi internazzjonali-  Issir il-promozzjoni tad-djalogu reġjonali, l-istabbiltà, ir-relazzjonijiet tajba ta’ viċinat u l-kooperazzjoni.Kriterji ekonomiċi-  Jiżdiedu l-isforzi għas-salvagwardja tas-sostenibbiltà tas-suq ta’ l-elettriku, fid-dawl ta’ l-impenji tal-pajjiż għal-liberalizzazzjoni, billi jitneħħew id-distrosjonijiet attwali minħabba fi prezzijiet li ma jippermettux l-irkupru ta' l-ispejjeż u billi jissaħħu l-istituzzjonijiet regolatorji u l-infrastruttura fiżika.-  Tittejjeb il-kwalità ta’ l-infiq pubbliku billi tissaħħaħ il-kapaċità tas-settur pubbliku għall-ippjanar fuq terminu medju u tittejjeb l-implimentazzjoni tal-baġit. Jissokta t-titjib tal-kwalità ta’ l-edukazzjoni, billi jingħataw fondi ulterjuri għall-infrastruttura u l-persunal meħtieġ għall-implimentazzjoni sħiħa tar-riformi riċenti fis-settur ta’ l-edukazzjoni.-  Jissokta t-titjib tal-prestazzjoni tas-suq tax-xogħol u t-tnaqqis tal-qgħad, partikolarment billi jittieħdu miżuri addizzjonali għall-indirzzar tal-qgħad taż-żgħażagħ u l-qgħad fuq perjodi twal bl-immodernizzar tas-sistema tas-sigurtà soċjali u ta' l-edukazzjoni.-  Jissoktaw l-isforzi għall-integrazzjoni tas-settur informali fis-settur formali ta’ l-ekonomija.-  Tittejjeb l-infrastruttura tal-pajjiż, partikolarment għall-enerġija u t-trasport, sabiex tissaħħaħ il-kompetittività ta' l-ekonomija b'mod ġenerali.Il-kapaċità li tissodisfa l-obbligi ta' l-adeżjoniKapitolu 1: Il-moviment ħieles tal-prodotti-  Tiġi żviluppata struttura ta' sorveljanza tas-suq konformi ma' l- acquis .Kapitolu 3: Id-dritt ta’ stabbiliment u l-libertà għall-forniment tas-servizzi-  Issir il-konverġenza ma’ l- acquis ta’ l-UE fir-rigward tar-rikonoxximent reċiproku tal-kwalifiki professjonali, inkluż l-għoti ta’ taħriġ, u jiġu żviluppati l-istrutturi amministrattivi meħtieġa.-  Issir il-konverġenza tas-servizzi postali ma’ l- acquis , inkluż il-ħolqien ta’ awtorità regolatorja nazzjonali indipendenti.Kapitolu 5: L-akkwisti pubbliċi-  Jiġu stabbiliti strutturi dwar l-akkwisti pubbliċi li jkunu operattivi bis-sħiħ, li jiżguraw li l-proċeduri ta’ l-akkwisti pubbliċi jsiru skond l-istandards tal-KE. Tiġi żviluppata sistema ta’ akkwisti elettroniċi ( e-procurement) .Kapitolu 7: Il-liġi dwar il-proprjetà intelletwali-  Tinbena l-kapaċità neċessarja għall-implimentazzjoni u l-infurzar ta’ l- acquis f’kull qasam kopert minn dan il-kapitolu u jinkisbu riżultati sodisfaċenti dwar il-ivestigazzjoni, il-prosekuzzjoni u t-trattament ġudizzjarju tal-piraterija u l-iffalsifikar.Kapitolu 8: Il-politika tal-kompetizzjoni-  Issir konverġenza ulterjuri ma’ l- acquis fir-rigward ta’ l- anti-trust u l-għajnuna mill-Istat.-  Jittejjeb ulterjorment ir-rekord ta’ l-infurzar fl-oqsma ta’ l- anti-trust u l-kontroll ta’ l-għajnuna mill-Istat.-  Tiżdied is-sensibilizzazzjoni fost l-istituzzjonijiet tal-gvern, il-qasam kummerċjali u l-pubbliku ġenerali.Kapitolu 9: Is-servizzi finanzjarji-  Jiġi stabbilit rekord kredibbli dwar il-ġlieda kontra s-sewqan mingħajr poloz ta’ assigurazzjoni.-  Issir konverġenza ulterjuri mal-leġiżlazzjoni ta’ l-UE dwar is-servizzi finanzjarji.Kapitolu 11: L-agrikoltura u l-iżvilupp rurali-  Tittejjeb il-kapaċità ta’ l-amministrazzjoni agrikola u jitlestew it-tħejjijiet għall-infurzar u l-applikazzjoni prattika tal-mekkaniżmi ta’ ġestjoni tal-politika agrikola komuni, partikolarment is-sistema integrata ta’ ġestjoni u kontroll (IACS), u jiġi żgurat l-iffunzjonar tas-sistema ta’ identifikazzjoni tal-pakketti ta’ l-art (LPIS).Kapitolu 12: Is-sikurezza ta’ l-ikel u l-politika veterinarja u fitosanitarja-  Issir konverġenza ulterjuri ma’ l- acquis fir-rigward tat- transmissible spongiform encephalopathies (TSE) u prodotti sekondarji ta’ l-annimali, isiru l-implimentazzjoni u l-kontroll ta' l-infurzar tagħha u tiġi stabbilita s-sistema neċessarja għall-ġbir u t-trattament.-  Tiġi stabbilita awtorità dwar is-saħħa tal-pjanti b'persunal xieraq. Issir konverġenza ulterjuri tal-leġiżlazzjoni fitosanitarja ma’ l- acquis .-  Jiġi adottat pjan għat-titjib ta' l-istabbiliment agroalimentari u tinbeda l-implimentazzjoni tiegħu.-  Tissaħħaħ il-kapaċità tal-laboratorji fil-qasam tas-sikurezza ta’ l-ikel, u fil-qasam veterinarju u dak fitosanitarju.Kapitolu 14: Il-politika tat-trasport-  Tissokta l-ħidma lejn it-tlestija tal-konverġenza ma’ l- acquis fil-qasam tat-trasport bit-triq (inkluża l-implimentazzjoni tat-takografu diġitali), tissokta l-konverġenza ma’ l- acquis ferrovjarju (l-ewwel u t-tieni pakkett ferrovjarju u l-interoperabbiltà), tinkiseb il-konverġenza sħiħa mal-leġiżlazzjoni ta' l-avjazzjoni u jiġi żgurat l-infurzar attiv tal-leġiżlazzjoni korrispondenti.-  Jiġu implimentati l-impenji skond it-tieni fażi tranżitorja tal-Ftehim dwar l-Ispazju Komuni Ewropew ta’ l-AvjazzjoniKapitolu 17: Il-politika ekonomika u monetarja-  Issir il-konverġenza tal-qafas legali sabiex tiġi żgurata l-indipendenza sħiħa tal-bank ċentrali.Kapitolu 18: L-istatistika-  Jiġu żviluppati ulterjorment l-oqsma kollha ta' l-istatistika, tinkiseb l-armonizzazzjoni sħiħa fl-oqsma ewlenin f'termini ta' frekwenza, ambitu, klassifikazzjonijiet, immedjatezza u kwalità u tiddaħħal fis-seħħ sistema uniformi ta’ ġestjoni u produzzjoni.-  Tiddaħħal fis-seħħ sistema nazzjonali ta’ l-istatistika li tkun koordinata tajjeb.Kapitolu 19: L-impjieg u l-politika soċjali-  Jiġi żviluppat mekkaniżmu għad-djalogu soċjali.-  Jiġu żviluppati politiki għall-inklużjoni soċjali fuq terminu twil u jittejjeb l-aċċess tas-suq tax-xogħol għal gruppi vulnerabbli.-  Isir it-tisħiħ ulterjuri tal-politiki dwar il-protezzjoni soċjali.-  Jiġu żviluppati mekkaniżmi għall-monitoraġġ tas-sitwazzjoni ta’ persuni b’diżabbiltà.Kapitolu 20: Il-politika industrijali u imprenditorjali-  Isir l-iżvilupp ulterjuri ta’ mekkaniżmi ta’ sostenn għall-SMEs u jittejjeb l-aċċess tagħhom għas-servizzi fininzjarji – Issir id-definizzjoni u l-implimentazzjoni ta’ strateġija industrijali li twassal għal tkabbir u innovazzjoni.-  Tiġi kkunsidrata strateġija ta' żvilupp dwar is-simplifikazzjoni ta' edukazzjoni imprenditorjali msejsa fuq proġetti pilota ta' suċċess b’fondi tad-donaturi.Kapitolu 22: Il-politika reġjonali u l-koordinazzjoni ta’ l-istrumenti strutturali-  Tiġi msaħħa l-kapaċità amministrattiva fil-livell ċentrali u tiġi żviluppata fil-livelli reġjonali u lokali. Tiġi żgurata distribuzzjoni ċara tar-responsabbiltajiet u tissaħħaħ il-kapaċità tal-koordinazzjoni bejn l-awtoritajiet/strutturi implimentattivi maħtura, inklużi l-awtoritajiet lokali.Kapitolu 24: Il-ġustizzja, il-libertà u s-sigurtà-  Tiġi żgurata l-konverġenza ma’ l- acquis rilevanti fil-qasam ta’ l-ażil u l-immigrazzjoni.Kapitolu 25: Ix-xjenza u r-riċerka-  Tiġi applikata politika integrata ta' riċerka.Kapitolu 26: L-Edukazzjoni u l-Kultura-  Jissuktaw l-isforzi għal titjib fil-kwalità ta’ l-edukazzjoni, inkluża l-edukazzjoni primarja, u biex tiġi stabbilita edukazzjoni vokazzjonali moderna u sistema ta’ taħriġ u settur ta’ l-edukazzjoni għolja marbuta mas-suq tax-xogħol u l-ħtiġiet ekonomiċi u ssir il-promozzjoni tal-kooperazzjoni reġjonali fil-qasam ta' l-edukazzjoni għolja.Kapitolu 27: L-ambjent-  Tissokta l-integrazzjoni tar-rekwiżiti tal-protezzjoni ambjentali f'politiki settorjali oħra, partikolarment permezz ta' l-iżvilupp ta' valutazzjonijiet ta' l-impatt ambjentali.-  Jiżdiedu ulterjorment l-investimenti fl-infrastruttura ambjentali, b’enfasi partikolari fuq il-ġbir u t-trattament ta’ l-ilma maħmuġ ( waste water ), il-provvista ta’ ilma tajjeb għax-xorb, l-indirizzar tat-tniġġis ta' l-arja u l-ġestjoni ta' l-iskart.Kapitolu 28: Il-protezzjoni tal-konsumatur u tas-saħħa-  Issir konverġenza sħiħa ma’ l- acquis ta’ l-UE fil-qasam tal-protezzjoni tal-konsumatur u tissaħħaħ il-kapaċità amministrattiva meħtieġa għal sorveljanza effikaċi tas-suq.-  Tissokta l-konverġenza ma’ l- acquis ta’ l-UE fil-qasam tal-politika tas-saħħa pubblika, b’mod aktar speċifiku fl-oqsma tat-tabakk, id-demm, it-tessuti u ċ-ċelloli u l-mard jittieħed. Tissaħħaħ il-kapaċità istituzzjonali, amministrattiva u finanzjarja fil-qasam tas-saħħa pubblika.-  Fil-qasam tas-saħħa mentali, jiġu żviluppati servizzi msejsa fuq il-komunità bħala alternattiva għall-istituzzjonalizzazzjoni, u tiġi żgurata l-allokazzjoni ta’ riżorsi finanzjarji suffiċjenti għall-kura tas-saħħa mentali.Kapitolu 31: Il-Poliitka barranija, tas-sigurtà u d-difiża-  Issir il-konformità tal-ftehim konkluż ma’ l-Istati Uniti dwar il-kundizzjonijiet ta’ ċessjoni ta’ persuni lill-Qorti Kriminali Internazzjonali skond il-prinċipji gwida ta’ l-UE li ġew adottati mill-Kunsill Ewropew f’Settembru 2002.Kapitolu 32: Il-kontroll finanzjarju-  Jiġi żviluppat ulterjorment u implimentat il-modell ta’ kontroll intern tal-finanzi pubbliċi (PIFC) ta’ l-UE (responsabbiltà ġestjonali deċentralizzata u verifika interna li tiffunzjona b’mod indipendenti) permezz ta’ leġiżlazzjoni koerenti u kapaċità istituzzjonali xierqa taħt il-gwida tal-Ministeru għall-Affarijiet Finanzjarji.-  Tissaħħaħ ulterjorment il-kapaċità operattiva u l-indipendenza funzjonali u finanzjarja ta’ l-Uffiċċju Statali tal-Verifika.-  Jiġu implimentati proċeduri u kapaċità amministrattiva li jiżguraw il-ħarsien effettiv ta’ l-interessi finanzjarji ta’ l-UE.4. PROGRAMMARL-għajnuna Komunitarja skond il-proċess ta' stabbilizazzjoni u assoċjazzjoni għall-pajjiżi tal-Balkani tal-Punent se tingħata skond l-istrumenti finanzjarji eżistenti, b’mod partikolari r-Regolament tal-Kunsill (KE) Nru 1085/2006 (IPA), u għall-programmi adottati qabel l-2007, ir-Regolament tal-Kunsill Nru 2666/2000 tal-5 ta’ Diċembru tas-sena 2000 (ir-regolament CARDS)[5]. Il-ftehimiet ta’ ffinanzjar iservu bħala bażi legali għall-implimentazzjoni tal-programmi konkreti. Għalhekk, din id-Deċiżjoni mhux se jkollha implikazzjonijiet finanzjarji. L-ex Repubblika Jugoslava tal-Maċedonja jista’ jkollha aċċess għal fondi minn programmi li jinkludu diversi pajjiżi u programmi orizzontali.5. KUNDIZZJONALITÀL-għajnuna Komunitarja lill-pajjiżi tal-Balkani tal-Punent tiddependi fuq il-progress fit-twettiq tal-kriterji ta’ Kopenħagen kif ukoll fuq il-progress fil-kisba tar-rekwiżiti tal-Ftehim ta’ Stabilizzazzjoni u Assoċjazzjoni u l-prijoritajiet speċifiċi ta’ din is-Sħubija Ewropeja. Nuqqas ta' rispett għal dawn il-kundizzjonijiet jista' jwassal sabiex il-Kunsill jieħu miżuri xiereqa fuq il-bażi ta’ l-Artikolu 21 tar-Regolament tal-Kunsill (KE) Nru 1085/2006, jew fil-każ ta’ programmi qabel l-2007, fuq il-bażi ta’ l-Artikolu 5 tar-Regolament (KE) Nru 2666/2000. L-għajnuna Komunitarja għandha wkoll tkun soġġetta għall-kundizzjonijiet imfissra mill-Kunsill fil-konklużjonijiet tiegħu tad-29 ta' April 1997, partikolarment fir-rigward tal-ħidma tal-benefiċjarji li jwettqu r-riformi demokratiċi, ekonomiċi u istituzzjonali. Il-kundizzjonijiet speċifiċi huma wkoll inklużi fi programmi annwali individwali. Id-deċiżjonijiet ta’ ffinanzjar ser jiġu segwiti minn ftehim ta’ ffinanzjar iffirmat ma’ l-ex Repubblika Yugoslava tal-Maċedonja.6. MONITORAĠĠL-implimentazzjoni tas-Sħubija ta’ Adeżjoni ser tiġi eżaminata permezz tal-mekkaniżmi stabbiliti bil-Proċess ta’ Stabilizzazzjoni u Assoċjazzjoni, prinċipalment ir-rapporti annwali tal-progress imressqa mill-Kummissjoni.[1] ĠU L 86, 24.3.2004, p. 1. Ir-Regolament kif l-aħħar emendat bir-Regolament (KE) Nru 269/2006 (ĠU L 47, tal-17.2.2006, p. 7).[2] Id-Deċiżjoni KE XX [data] (proposta mnedija fis-6 ta’ Novembru 2007).[3] Id-Deċiżjoni tal-Kunsill 2006/57/KE tat-30 ta’ Jannar 2006 dwar il-prinċipji, il-prijoritajiet u l-kundizzjonijiet miġbura fis-Sħubija Ewropeja ma’ l-ex Repubblika Jugoslava tal-Maċedonja u li tirrevoka d-Deċiżjoni 2004/518/KE (ĠU L 35, 7.2.2006, p. 32).[4] ĠU L 210, 31.7.2006, p. 82.[5] ĠU L 306, 7.12.2000, p 1. Ir-Regolament kif l-aħħar emendat bir-Regolament (KE) Nru 2112/2005 (ĠU L 344, tas-27.12.2005, p. 23).


				|

		52015PC0098

			Proposta għal DEĊIŻJONI TAL-KUNSILL dwar il-linji gwida tal-politika tal-Istati Membri għall-impjiegi /* COM/2015/098 final - 2015/0051 (NLE) */

			   	MEMORANDUM TA’ SPJEGAZZJONI
It-Trattat dwar il-Funzjonament
tal-UE jistipula li l-Istati Membri għandhom iqisu l-politiki
ekonomiċi tagħhom u l-promozzjoni tal-impjiegi bħala
kwistjonijiet ta' interess komuni u għandhom jikkoordinawhom l-azzjoni
tagħhom fi ħdan il-Kunsill. F'żewġ artikoli distinti, dan
jistipula li l-Kunsill għandu jadotta linji gwida ġenerali
għall-politika ekonomika (l-Artikolu 121) u linji gwida
għall-impjiegi (l-Artikolu 148), filwaqt li jagħmilha ċara
li dawn il-linji gwida tal-aħħar iridu jkunu konsistenti mal-linji
gwida ta' qabel. B'din il-bażi ġuridika, il-linji gwida
għall-politiki tal-impjiegi u ekonomiċi qed jiġu
ppreżentati bħala żewġ strumenti legali separati daqskemm
intrinsikament interrelatati:
·
Rakkomandazzjoni tal-Kunsill dwar linji gwida
ġenerali għall-politika ekonomika tal-Istati Membri u tal-Unjoni –
Parti I tal-Linji Gwida Integrati;
·
Deċiżjoni tal-Kunsill dwar il-linji gwida
għall-politiki tal-Istati Membri dwar l-impjiegi – Parti II tal-Linji
Gwida Integrati.
Il-linji gwida ġew
adottati għall-ewwel darba fl-2010 bħala "Pakkett Integrat"
li fuqu ssejset l-istrateġija Ewropa 2020. Fl-2010 ġie
deċiż ukoll li l-biċċa l-kbira tal-linji gwida integrati
għandhom jibqgħu stabbli sal-2014. Filwaqt li linji gwida
ġenerali għall-politika ekonomika jibqgħu jgħoddu għal
kull żmien, il-linji gwida għall-impjiegi jeħtiġilhom
jitfasslu kull sena.
Minbarra li jixhdu l-ambitu u
d-direzzjoni għal koordinazzjoni tal-politika tal-Istati Membri, il-linji
gwida jipprovdu wkoll il-bażi għal rakkomandazzjonijiet
speċifiċi għal kull pajjiż fl-oqsma rispettivi.
Il-ġabra ta' "linji
gwida integrati" li hemm bħalissa jirfdu l-istrateġija
Ewropa 2020 fil-kuntest tal-metodu l-ġdid biex titfassal politika
ekonomika mibnija fuq l-investiment, ir-riforma strutturali u r-responsabbiltà
fiskali kif jistabbilixxi l-Istħarriġ Annwali 2015 tal-Kummissjoni
dwar it-Tkabbir. Fl-istess waqt, il-linji gwida integrati għandhom
jgħinu biex jinkiseb tkabbir intelliġenti, sostenibbli u inklużiv
u biex jintlaħqu l-miri tas-Semestru Ewropew tal-koordinazzjoni
tal-politika ekonomika.
Il-"Linji Gwida Integrati" huma:
Linja gwida 1: Inkattru l-investiment
Linja gwida 2:             Inżidu
t-tkabbir bit-twettiq tar-riformi strutturali
Linja gwida 3:             Inxejnu l-ostakli
ewlenin għat-tkabbir u l-impjiegi fil-livell tal-UE
Linja gwida 4:             Intejbu
s-sostenibbiltà u x-xejra favorevoli għat-tkabbir tal-finanzi
pubbliċi
Linja gwida 5:             Inżidu
d-domanda għax-xogħol
Linja gwida 6:             Insaħħu
l-provvista tax-xogħol u l-ħiliet
Linja gwida 7:             Intejbu
l-funzjonament tas-swieq tax-xogħol
Linja gwida 8:             Niżguraw
l-imparzjalità, nitħabtu kontra l-faqar u nippromwovu l-opportunitajiet
indaqs
2015/0051 (NLE)
Proposta għal
DEĊIŻJONI TAL-KUNSILL
dwar il-linji gwida tal-politika tal-Istati
Membri għall-impjiegi
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 148(2)
tiegħu,
Wara li kkunsidra l-proposta tal-Kummissjoni
Ewropea,
Wara li kkunsidra l-opinjoni tal-Parlament
Ewropew[1],
Wara li kkunsidra l-opinjoni tal-Kumitat
Ekonomiku u Soċjali Ewropew[2],
Wara li kkunsidra l-opinjoni tal-Kumitat
tar-Reġjuni[3],
Wara li kkunsidra l-opinjoni tal-Kumitat
għall-Impjiegi,
Billi:
(1)       L-Istati Membri u l-Unjoni
għandhom jaħdmu sabiex tinħoloq strateġija koordinata
għall-impjiegi b'mod partikolari biex issir promozzjoni għal forza
tax-xogħol kwalifikata, imħarrġa u flessibbli u suq
tax-xogħol li jadatta għat-tibdil ekonomiku, u sabiex jintlaħqu
l-għanijiet kollha tal-impjiegi u l-progress soċjali li jistabbilixxi
l-Artikolu 3 tat-Trattat dwar l-Unjoni Ewropea. Wara li jkunu kkunsidraw
il-prattiċi nazzjonali relatati mar-responsabbiltajiet tal-ġestjoni u
x-xogħol, l-Istati Membri għandhom jikkunsidraw il-promozzjoni tal-impjiegi
bħala kwistjoni ta' interess komuni u għandhom jikkoordinaw l-azzjoni
tagħhom f'dan ir-rigward fi ħdan il-Kunsill.
(2)       L-Unjoni trid titħabat
kontra l-esklużjoni soċjali u d-diskriminazzjoni, tiżgura
aċċess ugwali għad-drittijiet fundamentali u sseddaq
il-ġustizzja u l-ħarsien soċjali. Waqt li tkun qed tiddefinixxi
u timplimenta l-politiki u l-attivitajiet tagħha, l-Unjoni għandha
tikkunsidra r-rekwiżiti marbuta mal-garanzija ta' protezzjoni soċjali
xierqa, it-taħbit kontra l-esklużjoni soċjali u livell għoli
ta' edukazzjoni u taħriġ.
(3)       Il-linji gwida
għall-impjiegi huma konsistenti mal-linji gwida ġenerali
għall-politiki ekonomiċi.
(4)       L-Istati Membri għandhom
iqisu l-politiki ekonomiċi tagħhom bħala kwistjoni ta' interess
komuni u jikkoordinawhom fi ħdan il-Kunsill. Il-linji gwida
għall-impjiegi u l-linji gwida ġenerali għall-politika ekonomika
għandu jadottahom il-Kunsill biex jiggwida l-politiki tal-Istati Membri.
(5)       Skont
id-dispożizzjonijiet tat-Trattat, l-Unjoni Ewropea żviluppat u
implimentat strumenti ta' koordinazzjoni tal-politika għall-politika
fiskali u politiki makrostrutturali. Is-Semestru Ewropew jiġbor flimkien
strumenti differenti f'qafas ġenerali għal sorveljanza ekonomika u
baġitarja multilaterali integrata. Permezz ta' simplifikazzjoni u
tisħiħ tas-Semestru Ewropew kif jistipula l-Istħarriġ
Annwali 2015 tal-Kummissjoni dwar it-Tkabbir, se jkompli jitjieb l-operat
tiegħu.
(6)       Il-kriżi finanzjarja u
ekonomika wriet u enfasizzat dgħjufijiet importanti fl-ekonomija
tal-Unjoni u l-Istati Membri tagħha. Il-kriżi ħarġet
fid-dieher ukoll l-interdipendenza mill-qrib tal-ekonomiji tal-Istati Membri u
s-swieq tal-impjiegi. Issa fi żmienna għandna l-isfida l-kbira li
l-Unjoni toħloq tkabbir u impjiegi sodi, sostenibbli u inklużivi.
Għal dan il-għan hemm bżonn azzjoni politika kkoordinata u
ambizzjuża, kemm fil-livell tal-UE u kif ukoll fil-livell nazzjonali, li
tkun konformi mad-dispożizzjonijiet tat-Trattat u l-governanza ekonomika
tal-Unjoni. Billi jwaħħdu miżuri min-naħa tal-provvista u
min-naħa tad-domanda, dawn l-azzjonijiet għandhom jagħtu spinta
lill-investiment, iġeddu l-impenn għal riformi strutturali u
jħaddmu r-responsabbiltà fiskali.
(7)       L-Istati Membri u l-Unjoni
għandhom jindirizzaw ukoll l-impatt soċjali tal-kriżi u jimmiraw
li jsawru soċjetà ta' koeżjoni fejn iċ-ċittadini jkollhom
is-setgħa li jantiċipaw u jamministraw il-bidla, u li jkunu
jistgħu jieħdu sehem b'mod attiv fis-soċjetà u l-ekonomija. Irid
ikun żgurat aċċess u opportunitajiet għal kulħadd
filwaqt li jonqsu l-faqar u l-esklużjoni soċjali, l-aktar billi jkun
żgurat funzjonament effettiv tas-swieq tax-xogħol u s-sistemi
tas-sigurtà soċjali u jitneħħew l-ostakli
għall-parteċipazzjoni fis-suq tax-xogħol. L-Istati Membri għandhom
jiżguraw ukoll li l-ġid tat-tkabbir ekonomiku jitqassam fost
iċ-ċittadini kollha u r-reġjuni kollha.
(8)       Azzjoni konformi mal-linji
gwida tkun kontribut importanti biex jintlaħqu l-għanijiet
tal-istrateġija Ewropa 2020. Il-linji gwida huma ġabra integrata
ta' politiki Ewropej u nazzjonali li l-Istati Membri u l-Unjoni għandhom
jimplimentaw ħalli r-riformi strutturali kkoordinati jħallu effetti
kollaterali pożittivi, issir taħlita tajba tal-politiki
ekonomiċi ġenerali, u biex il-politiki Ewropej jagħtu kontribut
aktar konsistenti biex jintlaħqu l-għanijiet tal-istrateġija
Ewropa 2020.
(9)       Għalkemm dawn il-linji
gwida huma indirizzati lill-Istati Membri u lill-Unjoni, dawn għandhom
jitwettqu bi sħubija mal-awtoritajiet nazzjonali, reġjonali u lokali
kollha, biex jitqarrbu l-parlamenti, u kif ukoll mas-sħab soċjali u
r-rappreżentanti tas-soċjetà ċivili.
(10)     Il-linji gwida ġenerali
għall-politiki ekonomiċi jiggwidaw lill-Istati Membri
fl-implimentazzjoni tar-riformi, u jixhdu l-interdipendenza. Dawn huma konformi
mal-Patt ta' Stabbiltà u Tkabbir. Dawn il-linji gwida għandhom isawru
l-bażi għal rakkomandazzjonijiet speċifiċi
għall-pajjiżi li l-Kunsill jaf jagħti lill-Istati Membri,
 ADOTTAT DIN ID-DEĊIŻJONI:
Artikolu 1
B'dan qed jiġu adottati l-linji gwida
għall-politiki tal-Istati Membri dwar l-impjiegi, kif jistabbilixxi
l-Anness. Dawn il-linji gwida għandhom jiffurmaw parti mill-"Linji
Gwida Integrati".
Artikolu 2
Fil-politiki dwar l-impjiegi u fil-programmi
tar-riformi tal-Istati Membri għandhom jitqiesu l-linji gwida li hemm
fl-Anness, u għandhom jiġu rrappurtati f'konformità
mal-Artikolu 148(3) tat-Trattat.
Din id-Deċiżjoni hi indirizzata
lill-Istati Membri.
Magħmul fi Brussell,
                                                                       Għall-Kunsill
                                                                       Il-President
[1]               ĠU C , , p.
[2]               ĠU C , , p.
[3]               ĠU C , , p.
ANNESS
Il-linji gwida tal-politika
tal-Istati Membri għall-impjiegi
Parti II tal-Linji Gwida Integrati
Linja gwida 5: Inżidu d-domanda
għax-xogħol
L-Istati Membri għandhom
jiffaċilitaw il-ħolqien tal-impjiegi, inaqqsu l-ostakli lin-negozji
biex iħaddmu, jippromwovu l-intraprenditorija, u b'mod partikolari
għandhom jappoġġjaw il-ħolqien u t-tkabbir ta'
intrapriżi żgħar ħalli tiżdied ir-rata tan-nisa u
l-irġiel fis-suq tax-xogħol. L-Istati Membri għandhom
jippromwovu wkoll b'mod attiv l-ekonomija soċjali u jrawmu l-innovazzjoni
soċjali.
Il-ħaddiema għandu jonqsilhom
il-piż tat-taxxa u minflok dan għandhom jerfgħuh sorsi
oħrajn ta' tassazzjoni li jagħmlu inqas ħsara lill-impjiegi u
lit-tkabbir filwaqt li għandu jitħares id-dħul għal
protezzjoni soċjali adegwata u l-infiq li jsaħħaħ
it-tkabbir. It-tnaqqis fit-tassazzjoni fuq ix-xogħol għandu jkun
immirat lejn komponenti rilevanti tal-piż tat-taxxa u għandu jsir
bil-ħsieb li jonqsu l-ostakli u d-diżinċentivi għall-parteċipazzjoni
fis-suq tax-xogħol, b'mod partikolari għall-aktar persuni
mbiegħda mis-suq tax-xogħol.
Mas-sħab soċjali, l-Istati Membri
għandhom jinkoraġġixxu mekkaniżmi tal-iffissar tal-pagi
ħalli l-pagi jkunu jistgħu jwieġbu għall-iżviluppi
fil-produttività. Għalhekk għandhom jitqiesu d-differenzi fil-ħiliet
u l-kundizzjonijiet tas-suq tax-xogħol lokali kif ukoll d-diverġenzi
fil-prestazzjoni ekonomika bejn ir-reġjuni, is-setturi u l-kumpaniji. Meta jiġu biex jiffissaw il-pagi minimi, l-Istati
Membri u s-sħab soċjali għandhom iqisu l-impatt li dawn iħallu
fuq il-faqar fost dawk li jaħdmu, il-ħolqien tal-impjiegi u
l-kompetittività.
Linja gwida 6: Insaħħu
l-provvista tax-xogħol u l-ħiliet
L-Istati Membri għandhom jippromwovu
l-produttività u l-impjegabbiltà permezz ta' provvista adegwata ta'
għarfien u ħiliet rilevanti. L-Istati Membri għandhom
jagħmlu l-investimenti meħtieġa fis-sistemi tal-edukazzjoni u
t-taħriġ vokazzjonali u għandhom itejbu l-effikaċja u
l-effiċjenza tagħhom ħalli jiżdied il-livell
tal-ħiliet tal-forza tax-xogħol, u b’hekk din tkun tista'
tantiċipa aħjar u tissodisfa l-ħtiġijiet tant flessibbli
tas-swieq tax-xogħol dinamiċi f'ekonomija li qed issir dejjem aktar
diġitali. L-Istati Membri għandhom iżidu l-isforzi tagħhom
biex itejbu l-aċċess għal tagħlim ta' kwalità fost l-adulti
kollha u jimplimentaw strateġiji għal xjuħija attiva ħalli
tiżdied il-ħajja tax-xogħol.
Għandhom jiġu indirizzati l-livelli
għoljin tal-qgħad filwaqt li jkun evitat il-qgħad fit-tul.
Permezz ta' strateġiji komprensivi u li jsaħħu lil xulxin
għandu jonqos l-għadd ta' persuni qiegħda għal żmien
twil, billi fost l-oħrajn jingħata appoġġ attiv
speċifiku lil dawn il-persuni biex jerġgħu lura fis-suq
tax-xogħol. Anke l-qgħad fost iż-żgħażagħ
għandu jiġi indirizzat b'mod komprensiv billi l-istituzzjonijiet
rilevanti jingħataw il-mezzi meħtieġa ħalli l-Pjanijiet ta'
Implimentazzjoni nazzjonali tal-Garanzija
għaż-Żgħażagħ tagħhom jimplimentawhom
għalkollox u b'mod konsistenti.
Għandhom jiġu indirizzati
d-dgħjufijiet strutturali fis-sistemi tal-edukazzjoni u t-taħriġ
ħalli jkunu żgurati riżultati tat-tagħlim ta' kwalità
filwaqt li jkun evitat u jingħeleb it-tluq bikri mill-iskola. L-Istati
Membri għandhom itejbu r-riżultati tas-sistema edukattiva u
jikkunsidraw sistemi ta' tagħlim doppju u t-titjib tat-taħriġ
professjonali, u fl-istess waqt iżidu l-opportunitajiet biex
il-ħiliet miksuba jiġu rikonoxxuti 'l barra mis-sistema
tal-edukazzjoni formali.
Għandhom jonqsu l-ostakli
għall-parteċipazzjoni fis-suq tax-xogħol l-aktar għan-nisa,
l-anzjani, iż-żgħażagħ, il-persuni b'diżabbiltà u
l-migranti legali. Fis-suq tax-xogħol għandhom ikunu żgurati
l-ugwaljanza bejn is-sessi, inkluż b'paga ugwali, u l-aċċess
għal servizzi ta' edukazzjoni u kura ta' kwalità fil-bidu tat-tfulija.
L-Istati Membri għandhom jużaw
il-Fond Soċjali Ewropew u fondi oħrajn ta' appoġġ li
għandha l-Unjoni biex itejbu l-impjiegi, l-inklużjoni soċjali,
l-edukazzjoni u l-amministrazzjoni pubblika.
Linja gwida 7: Intejbu l-funzjonament
tas-swieq tax-xogħol
L-Istati Membri għandhom inaqqsu
s-segmentazzjoni fis-suq tax-xogħol. Għandhom isiru regoli li
jħarsu x-xogħol u l-istituzzjonijiet ħalli jinħoloq ambjent
xieraq għar-reklutaġġ filwaqt li dawn ikunu joffru livelli
xierqa ta' protezzjoni lil min jaħdem u lil min qed ifittex jew
jaħdem b'kuntratt temporanju jew b'kuntratt tax-xogħol indipendenti.
Għandhom ikunu żgurati impjiegi ta' kwalità, u dan mil-lat sigurtà
soċjoekonomika, opportunitajiet ta' edukazzjoni u taħriġ,
kundizzjonijiet tax-xogħol (inkluża s-saħħa u s-sikurezza)
u bilanċ bejn ix-xogħol u l-ħajja.
Filwaqt li jibqgħu konformi mal-prattiki
nazzjonali, meta jkunu qed ifasslu u jwettqu riformi u politiki rilevanti,
l-Istati Membri għandhom jinvolvu mill-qrib lill-parlamenti nazzjonali u
lis-sħab soċjali, u għandhom jappoġġaw it-titjib
tal-funzjonament u l-effettività tad-djalogu soċjali fil-livell
nazzjonali.
L-Istati Membri għandhom isaħħu
l-politiki attivi tas-suq tax-xogħol billi jagħmluhom aktar immirati,
jilħqu aktar 'il bogħod, aktar mifruxin, u jinteraġġixxu
aktar ma' miżuri passivi. Billi jipprovdu servizzi pubbliċi
tal-impjiegi li jagħtu appoġġ individwalizzat u billi
jinħolqu sistemi li jkejlu l-prestazzjoni, dawn il-politiki għandhom
jimmiraw li jtejbu t-tqabbil fis-suq tax-xogħol u jgħinu għal
tranżizzjonijiet sostenibbli fis-suq tax-xogħol. L-Istati Membri
għandhom jiżguraw ukoll li b'mod effettiv, is-sistemi tal-protezzjoni
soċjali tagħhom jattivaw u jagħmluha possibbli biex kull min
jista', jieħu sehem fis-suq tax-xogħol, filwaqt li jipproteġu
lil dawk li (temporanjament) huma esklużi mis-swieq tax-xogħol u/jew
ma jistgħux jieħdu sehem fihom, u jħejju lill-individwi
għal riskji potenzjali, billi jinvestu fil-kapital uman. L-Istati Membri
għandhom jippromwovu swieq tax-xogħol inklużivi miftuħa għal
kulħadd u jistabbilixxu miżuri effettivi kontra d-diskriminazzjoni.
Għandna tkun żgurata l-mobbiltà
tal-ħaddiema ħalli jiġi sfruttat il-potenzjal sħiħ ta'
suq tax-xogħol Ewropew, u fost l-oħrajn dan jista' jsir billi
jissaħħu t-trasferibbiltà tal-pensjonijiet u r-rikonoxximent
tal-kwalifiki. Fl-istess waqt, l-Istati Membri għandhom jilqgħu
għall-abbuż tar-regoli eżistenti.
Linja gwida 8: Niżguraw
l-imparzjalità, nitħabtu kontra l-faqar u nippromwovu l-opportunitajiet
indaqs
L-Istati Membri għandhom jimmodernizzaw
is-sistemi tal-protezzjoni soċjali tagħhom ħalli jagħtu
protezzjoni effettiva, effiċjenti u adegwata f'kull skaluna tal-ħajja
taċ-ċittadini, filwaqt li jkunu jiżguraw il-ġustizzja u
jindirizzaw l-inugwaljanzi. Hemm bżonn politiki soċjali simplifikati
u aktar immirati li jkunu kumplimentati b'kura tat-tfal u edukazzjoni ta'
kwalità għall-but ta’ kulħadd, taħriġ u għajnuna
fl-impjiegi, appoġġ għall-akkomodazzjoni u kura
tas-saħħa aċċessibbli, hemm bżonn aċċess
għal servizzi bażiċi bħal kont bankarju u internet u
azzjoni biex ikun evitat it-tluq bikri mill-iskola u tingħeleb
l-esklużjoni soċjali.
Għal dak il-għan għandhom
jintużaw bosta strumenti varji iżda b'mod komplementari, fosthom
servizzi ta’ għajnuna u attivazzjoni tax-xogħol u appoġġ
għad-dħul li jkunu maħsuba skont il-ħtiġijiet
individwali. Is-sistemi tal-protezzjoni soċjali għandhom jitfasslu
b'tali mod li kull persuna intitolata għalihom issibha faċli
tużahom, b'tali mod li jkunu jappoġġaw l-investiment fil-kapital
uman, u jkunu jgħinu biex ikun evitat il-faqar, biex dan jonqos u biex
iċ-ċittadini jitħarsu minnu.
Għandha ssir riforma fis-sistemi
tal-pensjonijiet ħalli jkunu żgurati s-sostenibbiltà u l-adegwatezza
tagħhom għan-nisa u għall-irġiel fil-kuntest
taż-żieda fil-lonġetività u tal-bidla demografika, fosthom billi
jintrabtu l-etajiet statutorja tal-irtirar mal-istennija tal-għomor, billi
jiżdiedu l-etajiet tal-irtirar effettivi, u billi jinħoloq tfaddil
tal-irtirar kumplimentari.
L-Istati Membri għandhom itejbu
l-aċċessibbiltà, l-effiċjenza u l-effikaċja tal-kura
tas-saħħa u s-sistemi tal-kura fit-tul filwaqt li jissalvagwardjaw
is-sostenibbiltà fiskali.